### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Ulrik Lauridsen var forhindret i at deltage i udvalgets behandling af sagen.

Tilladelse til at opføre ny bebyggelse i 3 ½ etage med 8 boliger på [adresse]

Der er søgt om tilladelse til at opføre ny bebyggelse i 3 ½ etage i [adresse] med den eksisterende hjørneejendom på samme grund.

 Ejendommen er omfattet af kommuneplanens rammeområde 030202BO, der udlægger området til boligformål i form af etagebebyggelse. Der må maksimalt opføres 5 etager i sluttet bebyggelse i [adresse] med nabobebyggelsen.

 En partshøring har medført indsigelser, hvor der særligt peges på forhold vedrørende partshøringen, byggeriets arkitektur, opholdsarealer, skygge, indblik, udsigt, revneskader og parkering.

 Projektet er i overensstemmelse med kommuneplanens konkrete rammebestemmelser for området. Byggeriet vurderes at være tilpasset området med hensyn til bl.a. etageantal og tagudformning, og indvirkningen af byggeriet skønnes ikke at gå ud over, hvad der må forventes i midtbyområdet.

### Indstilling

At byrådet godkender det ansøgte byggeri og bemyndiger Teknik og Miljø til at meddele de fornødne tilladelser.

### Sagens forløb

02-04-2014 Borgmesterens Afdeling
Fremsendes til Magistraten.

 Borgmesterens Afdeling har ingen bemærkninger til indstilllingen.
 07-04-2014 Magistraten
Fremsendes til [adresse] med bemærkning, at Magistraten i mødet den 7. april 2014 anbefaler, at byrådet tiltræder Magistratsafdelingen for Teknik og Miljøs indstilling af 25. marts 2014.
 23-04-2014 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 23. april 2014.
 12-05-2014 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Ulrik Lauridsen var forhindret i at deltage i udvalgets behandling af sagen.
 21-05-2014 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 21. maj 2014 har vedtaget Magistratens foranstående indstilling af 12. maj 2014.